VASILE MAIEREAN - Războiul mondial clandestin fără de 

sfârşit al spionajului. 

(din Revista LUMEA, nr.3/2013) 



MOTTO: 

Pe frontul de vest nimic nou. 

Erich Măria Remarque 



Evoluţii recente pe frontul 
războiului (mereu) cald 
al spionajului. 
Strategii rafinate şi finaluri tragice. 



Confruntarea, care a durat peste patru ani, între marile puteri pe frontul de 
vest al Europei, în Primul Război Mondial, s-a concretizat printr-o bătălie 
îndelungată în tranşee. Datorită lipsei unor câştiguri teritoriale spectaculoase 
rapide, această evoluţie lentă a evenimentelor lăsa contemporanilor neimplicaţi 
direct în conflagraţie impresia de monotonie. Scriitorul german Erich Măria 
Remarque, în romanul Pe frontul de vest nimic nou {Im Westen nichts Neues), 
sesizând existenţa acestei percepţii anormale, a reuşit în mod genial să prezinte 
cumplita faţă a realităţii. De fapt, neremarcaţi de comunicatele militare anoste, 
milioane de oameni mureau de ambele părţi. Numărul victimelor, numai în 
rândul forţelor de pe uscat, a fost mai mare de 37 de milioane. Sfârşitul era adus 
de puşti, mitraliere, grenade, obuze, precum şi de cele mai noi invenţii: tancurile 
şi gazele toxice. Arsenalul sinistru al morţii îi găsea pe soldaţi oriunde ar fi fost 
şi orice ar fi făcut: în tranşee, în pădure, în buncăre. Până şi morţii de-abia 
îngropaţi erau răscoliţi de obuze. 

Cele câteva cazuri de spionaj deconspirate recent în spaţiul public, precum 
cel al cuplului Andreas şi Heidrun Anschlag, în Germania (septembrie 2012), 
reexaminarea în instanţă a procesului lui Igor Sutiaghin, în Federaţia Rusă 
(septembrie 2012), al reţelei avându-1 ca şef pe Alexander Fishenko, în SUA 



(octombrie 2012) şi al lui Aurel Frăţilă, în România (ianuarie 2013), 
demonstrează că pe frontul spionajului, şi în acest al doilea deceniu al secolului 
XXI, se dă o luptă violentă şi nemiloasă, în ciuda aparentei armonii create de 
căderea Cortinei de Fier. Tranşeele războiului fară de sfârşit ale spionilor 
furnizează în mod sistematic „cadavre", printre care, după cum veţi vedea în 
acest eseu, bântuie tot mai mult "onorabile fantome". 

Capitala spionajului mondial este în prezent Bruxelles-ul, unde se află 
sediile Uniunii Europene şi ale NATO. La 17.09.2012, însuşi şeful Serviciului 
de Securitate al Belgiei, Alain Winants, într-un interviu acordat pe internet site- 
ului EUobserver, declara că „Bruxelles-ul a devenit un veritabil place to be (loc 
de a fi) pentru spionii din întreaga lume, fiind centrul de operaţiune a sute (!) de 
ofiţeri de informaţii străini şi agenţi ai unor companii private." 

în privinţa mijloacelor şi metodelor specifice folosite, rezultă că tehnicile 
clasice ale activităţilor clandestine specifice domeniului, precum căsuţele 
poştale impersonale (CPI) şi transmiterea mesajelor pe unde radio scurte, sunt 
încă utilizate pe scară largă, acestora adăugându-li-se uneori şi o serie de subtile 
elemente ale tehnologiei moderne. 

Astfel, staţiile radio pe unde scurte nu mai transmit mesaje citite de vocea 
umană, ci operează cu sisteme digitale, iar unele căsuţe poştale funcţionează cu 
emiţătoare electronice fară fir, ascunse într-o piatră disimulată (bordură, 
cărămidă etc), înlocuind vechile ascunzători conţinând mici containere. 

La toate acestea se adaugă folosirea sateliţilor, a internetului şi a unor 
sisteme de cifrare bazate pe algoritmi construiţi inclusiv conform legilor 
mecanicii cuantice. 

în 15.01.2013, la Tribunalul Regional Superior (Oberlandesgerichts) din 
Stuttgart, a început procesul a doi soţi acuzaţi de spionaj în favoarea Uniunii 
Sovietice/Federaţiei Ruse. De peste două decenii, Andreas Anschlag, de 53 de 
ani, şi soţia sa, Heidrun, de 48 de ani, spionau pentru Primul Directorat al KGB- 
ului sovietic şi apoi pentru succesorul acestuia - Serviciul de Informaţii Externe 
al Rusiei (SVR). 

Căderea lor s-a datorat colonelului Alexander Poteev, fost adjunct al 
şefului Diviziei din SUA a Direcţiei "S" ("ilegali" şi "fantome") în cadrul SVR, 
recrutat de CIA din 1999. Acest trădător (pentru ruşi), erou (pentru americani), a 
facilitat, în 2010, şi arestarea de către FBI a unei reţele formată din 10 spioni 
„fantomă" ruşi, printre care şi mult mediatizata Anna Chapman (etichetată în 
mass-media americană, pentru părul ei roşu, "the red under the bed" 1 ). Aceasta, 



după întoarcerea în Rusia în urma unui schimb de spioni, a devenit topmodel 
internaţional şi celebritate TV (are un show săptămânal intitulat Secretele 
Mondiale). 




Anna Chapman/topmodel/ 

La sfârşitul lunii septembrie 2012, procurorul general al Germaniei a făcut 
o declaraţie în legătură cu acuzarea cuplului de spioni Andreas şi Heidrun 
Anschlag, arestat în octombrie 2011, de strângerea şi trimiterea către SVR a mii 
de informaţii secrete despre strategia politică şi militară a Uniunii Europene şi 
NATO. Totodată, sunt învinuiţi de a fi recrutat şi coordonat un număr de 
informatori care le-au furnizat documente confidenţiale. Pentru această 
activitate, potrivit procurorilor, soţii Anschlag ar fi primit din partea SVR o 
remuneraţie de cea. 100.000 € în fiecare an. 

Printre acuzaţii se găseşte şi faptul că, pentru a-şi putea desfăşura 
activitatea de spioni "fantomă", cei doi şi-au creat biografii fictive, acesta fiind 
sigurul lucru pe care l-au recunoscut în cursul anchetei. Au folosit documente 
contrafăcute, pretinzând că sunt descendenţi ai unor austrieci stabiliţi în America 
de Sud. Utilizând paşapoarte austriece false au intrat în Germania Federală, 
venind din Mexic, în 1988 (Andreas) şi 1990 (Heidrun). 

Magistraţii Curţii din Stuttgart, care au început procesul în care cei doi 
sunt implicaţi, nu cunosc nici până acum adevărata lor identitate. Şedinţele de 
judecată se desfăşoară cu uşile închise, motiv pentru care, conform legislaţiei 
germane, presa care publică fotografii cu ei în sala de judecată este obligată să le 
blureze pentru a nu putea fi distinse fizionomiile inculpaţilor. Păstrâdu-ne 
umorul, observăm că soţii Anschlag (atac-ger.) nu vor avea nicio şansă, ca după 
proces, să aibă şi ei o carieră de succes ca topmodele. Nemţii, tot nemţi! La 
americani, la ce să te aştepţi? 




Andreas şi Heidrun Anschlag 
/în prima şedinţă de judecată la Stuttgart/ 



După ce au intrat în Germania, soţii Anschlag s-au stabilit iniţial la 
Aachen, la graniţa cu Belgia, ulterior mutându-se la Meckenheim, lângă Berlin. 
Ultimul lor domiciliu a fost oraşul Marburg, districtul Michelbach. 

Andreas a lucrat la mai multe companii în industria automobilului ca 
inginer. A condus proiecte pentru DaimlerChrysler, General Motors, BMW şi 
Volkswagen, în Republica Cehă, Spania, Statele Unite ale Americii, Portugalia, 
Mexic şi Brazilia. Heidrun nu s-a angajat nicăieri, ocupându-se în principal de 
creşterea fiicei. Aceasta din urmă, studentă la medicină în momentul arestării 
părinţilor ei, nu a cunoscut nimic din activitatea lor clandestină. 

în decursul anilor au reuşit să recruteze un număr nedeterminat, până în 
prezent, de informatori, unii fiind probabil doar primiţi în legătură pentru a le fi 
asigurate comunicările cu Centrala SVR. 

Cea mai importantă sursă de informaţii a lor, depistată de contraspionaj, a 
fost diplomatul olandez Raymond Poeteray. Acesta, arestat în iunie2012, se 
apreciază că le-ar fi predat soţilor Anschlag peste 500 de informaţii clasificate 
referitoare la armata germană, NATO şi Uniunea Europeană, el având, din 
însărcinarea Ministerului de Externe belgian, şi activităţi la instituţiile 
internaţionale cu sediul la Bruxelles. De obicei, documentele erau plasate o dată 
pe lună în CPI-uri situate în localităţi din Belgia, de unde, în cursul unor 
deplasări pe linia serviciului, erau colectate de Andreas. Pentru activitatea sa în 
favoarea SVR, diplomatul olandez a primit 72.200 de euro până în momentul 
arestării. 




Diplomatul olandez Raymond Poeteray şi soţia sa 

Rechizitoriul Procuraturii germane prezintă şi modul de comunicare al 
cuplului de spioni cu agenţii din legătură, precum şi cu centrala serviciului de 
informaţii rus. Ei foloseau, în principal, tradiţionalele căsuţe poştale impersonale 
(CPI) pentru a preda şi prelua informaţii de la informatorii lor, cu care 
menţineau însă şi contacte personale. în paralel au menţinut contacte sistematice 
(de două ori pe săptămână) cu ofiţerii coordonatori ruşi, de cele mai multe ori 
primind instrucţiuni prin intermediul mesajelor criptate transmise prin legături 
unilaterale radio pe unde scurte (LUR). Pentru aceasta, Hedrun folosea un 
receptor radio, conectat la un decodor şi la un calculator. Informaţiile pe care le 
strângeau erau de obicei trimise centralei SVR prin satelit, sub forma unor 
mesaje "flash" criptate. De asemenea, accesau intens portalul YouTube de pe 
internet, făcând schimb de mesaje secrete prin intermediul unor clipuri video, 
semnate de către Heidrun cu nickname-ul "Alpenkuhl" („Vaca alpină 1"), iar 
centrala SVR cu "Cristianofootballer". 

Cuplul de spioni are ca avocat pe Horst-Dieter Potschke, cunoscut în 
Germania ca "Anwalt der Spione" ("avocatul spionilor") şi devenit celebru prin 
susţinerea apărării unor importanţi agenţi ai Estului prinşi în Germania. Clientul 
său cel mai faimos, Giinter Guillaume, consilier personal al cancelarului 
Germaniei Willy Brandt, a fost condamnat, în anul 1975, pentru spionaj în 
favoarea serviciului de informaţii est-german (STASI) şi a ajuns în 1981 în 
RDG, printr-un schimb de spioni. 




"Avocatul spionilor " Horst-Dieter Potschke 



De remarcat ineditul surprinzător al faptului că nici măcar versatul avocat 
Horst-Dieter Potschke nu cunoaşte identitatatea reală a celor două "fantome" pe 
care le apără în instanţă. 

Publicaţia germană Der Spiegel scrie că Germania doreşte negocieri cu 
ruşii pentru a schimba cuplul de spioni cu agenţi occidentali aflaţi actualmente 
în închisori din Rusia. în mod ciudat, solicitarea a fost iniţiată de Berlin, iar 
Moscova nu dă semne de interes. Postul de radio/tv Deutsche Welle a informat 
că a contactat ambasada Federaţiei Rusie din Berlin si sediul SVR din Moscova, 

în legătură cu acest caz, dar n-a primit niciun răspuns. 

Procesul continuă la Curtea din Stuttgart, fiind planificat să se desfăşoare 
până în iunie anul acesta. Audierile au loc în fiecare marţi şi joi. Pedeapsa 
maximă prevăzută de codul penal german pentru faptele lor este de 10 ani de 
închisoare. Avocatul asigură că, dacă cei doi vor reuşi să păstreze "tăcere în 
timpul procesului" („Schweigen wăhrend des Prozesses"), mai pe româneşte 
„să-şi ţină gura/fleanca/pliscul", ori vor pleca în Rusia printr-un schimb de 
spioni, ori el va reuşi să le obţină un verdict de cel mult cinci ani. 

Dar, să nu uităm ein detaiL Nemilosul fisc german a mirosit în toată 
afacerea o pradă bogată. Printre acuzaţii figurează şi faptul că soţii Anschlag, în 
perioada de când s-au stabilit pe teritoriul german, au obţinut venituri pentru 
care nu au plătit impozitele legale (!) datorate. E vorba de sutele de mii de euro 
anual primite de „fantome" drept "salariu" de la SVR. No comment! După cum 
v-am mai spus: nemţii, tot nemţi!. 

Deplasându-ne în alte tranşee ale războiului informaţiilor obţinute 
clandestin, sesizez că, în septembrie 2012, la solicitarea "Human Rights Watch" 
şi „Amnesty International", Curtea Supremă a Rusiei a rejudecat, cu inculpatul 
în lipsă, procesul lui Igor Sutiaghin, fost expert rus în controlul armelor 
nucleare, condamnat, în aprilie 2004, pentru spionaj în favoarea Statelor Unite. 




Igor Sutiaghin la procesul din 2004 



Cele două organizaţii internaţionale specializate în apărarea "drepturilor 
omului" şi-au bazat solicitarea de reluare a procesului pe o pledoarie care a 
încercat să demonstreze că Sutiaghin nu ar fi făcut spionaj şi că în realitate 
acesta a fost deţinut politic în cei şase ani cât a stat în penitenciarele ruseşti, 
până a plecat în Occident ca urmare a unui schimb de spioni. 

întrucât rechizitoriul procuraturii federale ruse a prezentat din nou probele 
directe ce demonstrau că Sutiaghin a transmis informaţii clasificate despre 
tehnologia submarinelor nucleare către CIA, completul de judecată al Curţii 
Supreme a Rusiei s-a declarat convins, iar verdictul din 2004 a fost reconfirmat. 
Guilty! Vinovat pentru spionaj. 

în epoca Războiului Rece, contractorii din industria de apărare, în special 
producătorii de tehnologie militară de vârf erau protejaţi îndeaproape de 
structuri de securitate şi contrainformaţii instituţionalizate. In prezent aceste 
lucruri se mai realizează doar parţial. Pe de altă parte, în prezent, cercetarea, 
proiectarea şi producţia de tehnologie foarte importantă a fost transferată unor 
companii civile, ale căror operaţiuni de import-export sunt mai uşor de falsificat. 

La începutul lunii octombrie 2012, un Tribunal Districtual din New York a 
pus sub acuzare un grup format din 11 "unregistered agents" ("agenţi 
neînregistraţi") 2 ai Federaţiei Ruse. 

Figura centrală a acestui caz este Alexander Fishenko, născut în fosta 
republică sovietică a Kazahstanului, absolvent al Institutului de Tehnologie 
Electronică din St. Petersburg, care a imigrat în 1994 în Statele Unite, unde a 
obţinut cetăţenia naturalizată în anul 2003. El este acuzat că a condus o reţea de 

spionaj în favoarea Direcţiei de Informaţii a Statului Major General al Forţelor 
Armate ale Federaţiei Ruse (GRU). împreună cu celelalte 10 persoane inculpate 
este acuzat de procurarea şi exportarea de componente microelectronice fară a 
avea licenţele necesare şi pentru falsificarea adevăratelor destinaţii ale acestora. 
Procedând astfel, ei au violat Legea Controlului Armamentului la Export. De 
asemenea, sunt acuzaţi de a fi înscenat o schemă pentru obţinerea produselor 
electronice de la producătorii din SUA, inducându-i în eroare cu documente 
false în privinţa rutelor pe care le foloseau pentru a le dirija spre Rusia. 

în felul acesta s-au exportat echipamente electronice de înaltă tehnologie 
folosite pentru diverse sisteme militare (radare, sisteme de ghidare a 
armamentelor, de supraveghere din aer, declanşatoare de detonări etc), care sunt 
supuse controlului strict al guvernului american. Se apreciază că în ultimii 10 



ani s-au exportat astfel echipamente către Rusia în valoare de peste 50 de 
milioane de dolari. 

Serghei Riabkov, adjunctul ministrului rus al Afacerilor Externe, a 
declarat reporterilor că acuzaţiile împotriva celor 11 persoane sunt M de natură 
penală clasică" neavând "nimic de-a face cu activitatea de informaţii". Actul de 
acuzare precizează însă că FBI-ul a pus la dispoziţia instanţei probe directe 
privind legăturile radio şi prin internet ale membrilor grupului cu GRU, în care 
se transmit informaţii şi se primesc instrucţiuni. 

Dacă vor fi găsiţi vinovaţi, cei unsprezece "ilegali" ar putea fi condamnaţi 
la pedepse cu închisoarea între 12 şi 25 de ani. Şi, în condiţiile în care ruşii au 
decis să nu recunoască faptul că au fost spionii lor, riscă să nu beneficieze nici 
de o eventuală eliberare prin tradiţionalele proceduri ale schimburilor de spioni. 

Remarc faptul că, deşi ruşii sunt avansaţi tehnologic, nu se obosesc să 
copieze produsele pe care le sustrag din Occident, ci pur şi simplu le importă în 
cantităţi mari pentru utilizarea imediată în industria de apărare. Evident, în acest 
mod se economisesc sume importante pentru cercetare şi dezvoltare. 

Pe data de 21 ianuarie 2013, înalta Curte de Casaţie şi Justiţie a 
României a admis cererea Statelor Unite de extrădare a lui Aurel Frătilă, 
afacerist în domeniul aviaticii private, urmărit internaţional pe baza unui mandat 
de arestare emis, la data de 17.10.2006, de către Tribunalul Districtului de Sud al 
Statului California, pentru conspiraţie la încălcarea aceleaşi Legi a Controlului 
Armamentului la Export şi spălare de bani. 

în fapt, la solicitarea generalului iranian Jamshid Ghassemi, Aurel Frăţilă 
a încercat să exporte în Iran, fară licenţă din partea Departamentului de Stat 
american, componente de tehnologie militară avansată, care puteau fi folosite 
atât în aviaţia civilă, cât şi în cea militară, precum şi pentru ghidajul rachetelor 
balistice. Potrivit documentelor americane, în lunile august şi septembrie 2006, 
Aurel Frăţilă i-a comunicat prin intermediul poştei electronice, unei persoane 
din SUA, instrucţiuni detaliate pentru trimitere a 12 accelerometre de navigaţie 
aeriană "prin falsificarea facturii de transport şi a documentelor de control ale 
exportului". Ghassemi şi Frăţilă ar fi transferat apoi prin intermediul băncii ING 
o sumă de 70.000 de dolari către furnizorul american căruia îi solicitaseră aceste 
echipamente. Transportul ar fi trebuit să ajungă la o adresă din Bucureşti, prin 
serviciul poştal UPS, dacă americanul cu care Frăţilă „bătuse palma" nu ar fi 
fost o „sursă confidenţială" a FBI. 




Aurel Frăţilă 



Purtătorul de cuvânt al Serviciului Român de Informaţii (SRI), Sorin 
Sava, a declarat că acţiunea de extrădare în SUA a lui Aurel Frăţilă, "reprezintă 
rezultatul cooperării româno-americane, atât pe dimensiunea de informaţii, cât şi 
pe dimensiunea de aplicare a legii, privind DIICOT". Aurel Frăţilă a fost 
monitorizat de către SRI, "pentru implicarea în intermedierea tranzacţionării 
prin firmele pe care le controla a unor produse duale către state aflate sub 
incidenţa unor restricţii internaţionale". 

Generalul de aviaţie iranian Jamshid Ghassemi a fost arestat la Bangkok 
în noiembrie 2006, dar a fost eliberat în septembrie 2008, după ce solicitarea 
SUA de extrădare a sa a fost respinsă de către autorităţile thailandeze sub 
pretextul că, în cazul în care ar fi fost extrădat în SUA, ar fi fost torturat pentru a 
dezvălui secrete militare ale Iranului. Acordul bilateral de extrădare dintre SUA 
şi Thailanda prevede unele excepţii atunci când vine vorba de acuzaţii cu 
caracter militar. 

Pentru Aurel Frăţilă, SUA au formulat, în anul 2006, către autorităţile 
române, o cerere de „arestare provizorie în caz de urgenţă în vederea extrădării", 
care a fost respinsă ca nefondată de Curtea de Apel Bucureşti. Tot în noiembrie 
2006, procurorii Direcţiei de Investigare a Infracţiunilor de Criminalitate 
Organizată şi Terorism (DIICOT) au început urmărirea penală împotriva unei 
firme controlate de Aurel Frăţilă - A.P.S. Trading Serv SRL - pentru săvârşirea 
"infracţiunii de aderare şi sprijinire a unui grup infracţional organizat cu caracter 
transnaţional". în iunie 2008, procurorii români au extins urmărirea penală şi 
pentru o altă infracţiune: "nerespectarea dispoziţiilor legale privind operaţiunile 
de import sau export". Cu toate acestea, în ianuarie 2011, procurorii au scos 
firma de sub urmărirea penală pentru ambele capete de acuzare. 

Adevăratul calvar al lui Aurel Frăţilă se pare însă că de abia acum începe. 
Extrădat în SUA spre a fi judecat pentru infracţiuni asimilate în această ţară 
terorismului, afaceristul român riscă să ajungă în infernalul penitenciar 
specializat de la Guantanamo şi să primească o pedeapsă ce poate merge de la 5 
până la 20 de ani de închisoare. Nu putem omite însă amănuntul, nesemnificativ 



pentru americani, că iranienii nici nu visează să fabrice rachete balistice cu care 
să terorizeze nuclear "lumea liberă". în cel mai rău caz, după ce vor reuşi să 
producă ceva material nuclear, le vor cumpăra de la nord-coreeni sau alţi aliaţi 
conjuncturali. 

Plecând de la acest caz, în care este implicat un cetăţean român, observăm 
faptul că Tratatul de extrădare dintre SUA şi România, semnat la 10 septembrie 
2007, a operat favorabil până acum aproape numai într-un singur sens. în cazul 
lui Teo Peter, extrădarea puşcaşul marin vinovat de moartea cântăreţului a fost 
refuzată de SUA, ulterior acesta fiind achitat (!) de un tribunal militar american. 
De asemenea, nu pot să nu arăt că acuzaţia de terorism, suprapusă peste 
infracţiunea de încălcare a unui embargou (lipsa unei licenţe), este total 
nefirească. Recunosc însă că, poate mi-ar părea şi mie firească, dacă aş accepta 
logica, cel puţin cinică, a celor care au construit sintagmele: "victime 
colaterale"(!), pentru civilii ucişi în acţiunile trupelor de implementare a 
"democraţiei" şi de "menţinere a păcii" şi "tirania mulţimilor"(!?), pentru 
ceea ce se întâmplă, în plan politic şi social în lumea arabă, după "revoluţiile" 
care au avut loc în primăvara lui 2012. Trebuie să recunoaşteţi că folosirea 
perfidă a unei astfel de logici siluite are incomensurabile finalităţi tragice. 

în războiul permanent al structurilor de inelligence nu se bate niciodată 
"pasul pe loc", iar atacurile "la baionetă" sunt la ordinea zilei. Elementul 
esenţial al momentului, în afara creşterii exponenţiale a capacităţilor în privinţa 
mijloacelor specifice de acţiune, este tendinţa de rafinare a strategiilor în 
dimensiunea obiectivelor urmărite, cu efecte perverse, uneori dramatice, pentru 
(s)pionii din tranşee. 

Gen.br. (r) Vasile MAIEREAN 

NOTE. 

1. Prin expresia "the red under the bed" ("roşu sub pat") se sugerează infiltrarea 
comunistă în societatea capitalistă. 

2. Formula "unregistered agents" ("agenţi neînregistraţi") este folosită în 
legislaţia din SUA pentru spionii „ilegali" şi "fantome", deosebiţi astfel de 
spionii cu acoperire diplomatică. 



